Document ID: 32004R1876

KOMISJONI MÄÄRUS (EÜ) nr 1876/2004,
28. oktoober 2004,
millega muudetakse määruse (EÜ) nr 953/2003 (teatud võtmeravimite kaubavahetuse Euroopa Liitu ümbersuunamise vältimise kohta) I lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. mai 2003. aasta määrust (EÜ) nr 953/2003 (teatud võtmeravimite kaubavahetuse Euroopa Liitu ümbersuunamise vältimise kohta), (1) eriti selle artikli 4 lõiget 8,
ning arvestades järgmist:
(1)
Komisjon on saanud taotlusi vastavalt määruse (EÜ) nr 953/2003 artiklile 4 seoses teatud farmaatsiatoodetega.
(2)
Komisjon on kindlaks teinud, et saadud taotlused täidavad määruses (EÜ) nr 953/2003 kehtestatud nõudeid vastavalt kõnealuse määruse artikli 5 lõikes 2 sätestatud menetlusele.
(3)
Taotlejaid on teavitatud komisjoni otsusest nende taotlused rahuldada.
(4)
Seetõttu on vaja vaatlusalused tooted lisada määruse (EÜ) nr 953/2003 I lisasse,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas nimetatud tooted ja muud üksikasjad lisatakse määruse (EÜ) nr 953/2003 (teatud võtmeravimite kaubavahetuse Euroopa Liitu ümbersuunamise vältimise kohta) I lisasse.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. oktoober 2004

Labels: 3
0
2
5